પંજાબ નેશનલ બેન્ક (PNB)માં દેશના બેન્કિંગ ઉદ્યોગની સૌથી મોટી 177.17 કરોડ ડોલર એટલે કે 11,356 કરોડ રૂપિયાની છેતરપિંડીનો બુધવારે પર્દાફાશ થયો હતો. જેમાંથી 2000 કરોડ નીરવ મોદી અને 9000 કરોડ મેહુલ ચોકસીએ લીધા હતા. છેતરપિંડીથી બિનઅધિકૃતરીતે ટ્રાન્જેક્શનનું આ કૌભાંડ મુંબઇની બ્રેડી હાઉસ બ્રાન્ચમાંથી થયું. જેમાં કેટલાક ખાસ ખાતેદારોને લાભ પહોંચાડવામાં આવ્યો હતો. બેન્કે આ મામલે ગુજરાતી ડાયમંડ મર્ચન્ટ નીરવ મોદી સામે સીબીઆઇમાં ફરિયાદ કરી છે. જેને પગલે ઇડીમાં પણ કેસ નોંધાયો છે.